Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
5 ก.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -12.78 จุด (-0.75%) ปิดภาคเช้าที่ 1,701.63 จุด ด้วยมูลค่าการซื้อขาย 25,366.92 ล้านบาท
Most Positive Impact: BDMS (+0.77 จุด), HMPRO (+0.13 จุด), DTAC (+0.12 จุด)
Most Negative Impact: PTT (-1.41 จุด), CPALL (-1.11 จุด), AOT (-1.06 จุด)
แนวโน้มตลาดบ่าย
ตลาดหุ้นภาคเช้าปรับตัวลดลงพร้อมตลาดอื่นๆในภูมิภาคโดยปรับตัวลงแทบทุกกลุ่ม กลุ่มหลักๆที่ปรับตัวลงได้แก่ กลุ่มพลังงาน (-3.98 จุด) ธนาคาร(-1.96 จุด) พาณิชย์(-1.72 จุด) และกลุ่มขนส่ง(-1.48 จุด)
วันนี้ตลาดหุ้นทั่วภูมิภาคเอเชียแปซิฟิคต่างปรับตัวลดลงถ้วนหน้า เช่น ฮ่องกง(-1.75%)  ฟิลิปินส์(-1.68%) ออสเตรเลีย(-0.81%) สิงคโปร์(-0.78%) ญี่ปุ่น(-0.21%) โดยเฉพาะอย่างยิ่ง อินโดเนเซีย (-3.33%) จากการประสบภาวะค่าเงินรูเปียห์อ่อนค่ารุนแรงอย่างต่อเนื่อง ซึ่งล่าสุดทางรัฐบาลอินโดเนเซียมีความพยายามแก้ไขปัญหาการขาดดุลบัญชีเดินสะพัดและเงินทุนไหลออกโดยชะลอการลงทุนโครงการพลังงานไฟฟ้ามูลค่ากว่า 2.5 หมื่นล้านดอลลาร์ ซึ่งเรามองว่าเป็นปัจจัยบวกกับตลาดอินโดเนเซีย อีกทั้งราคาที่ปรับลงมาแรงในวันนี้ คาดว่าในวันพรุ่งนี้จะเกิด technical rebound หากไม่มีประเด็นใหม่มากระทบ ซึ่งจะเป็น sentiment บวกกับตลาดอื่นๆด้วย
ด้านประเทศไทยยังห่างไกลวิกฤติค่าเงินเนื่องจากไม่เข้าข่ายขาดดุลบัญชีเดินสะพัด อีกทั้งยังเป็นสวรรค์ของการพักเงิน พิสูจน์ได้จากเงินต่างชาติสุทธิที่ไหลเข้าสู่ตลาดพันธบัตรไทยมูลค่ากว่า 7.5 หมื่นล้านบาท ดังนั้นการที่ตลาดปรับตัวลงมาเป็นโอกาสในการเข้าสะสมหุ้นตามธีมด้านล่างนี้
ในวันศุกร์นี้ติดตามดัชนี GDP ไตรมาส 2 ของยูโรโซน โดยตลาดคาดการณ์ไว้ที่ 2.2% YoY หุ้นแนะนำ HANA PRM JWD